**KLAIPĖDOS MIESTO SAVIVALDYBĖS TARYBA**

**SPRENDIMAS**

**DĖL TURTO PERDAVIMO VALDYTI, NAUDOTI IR DISPONUOTI PATIKĖJIMO TEISE Klaipėdos MIESTO SAVIVALDYBĖS biudžetinėms įstaigoms**

2021 m. gegužės 13 d. Nr. T1-152

Klaipėda

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 2 dalimi ir Klaipėdos miesto savivaldybės turto perdavimo valdyti, naudoti ir disponuoti juo patikėjimo teise tvarkos aprašo, patvirtinto Klaipėdos miesto savivaldybės tarybos 2011 m. lapkričio 24 d. sprendimu Nr. T2-378 „Dėl Klaipėdos miesto savivaldybės turto perdavimo valdyti, naudoti ir disponuoti juo patikėjimo teise tvarkos aprašo patvirtinimo“, 3.1 papunkčiu, Klaipėdos miesto savivaldybės taryba nusprendžia:

1. Perduoti Klaipėdos miesto savivaldybei nuosavybės teise priklausantį ir šiuo metu biudžetinės įstaigos „Klaipėdos paplūdimiai“ patikėjimo teise valdomą ilgalaikį (ilgalaikio turto įsigijimo vertė – 75 943,00 Eur, likutinė vertė 2021-05-31 – 17 717,12 Eur) valdyti, naudoti ir disponuoti patikėjimo teise Klaipėdos miesto savivaldybės administracijai (1 priedas).

2. Perduoti Klaipėdos miesto savivaldybei nuosavybės teise priklausantį pastatą – viešąjį tualetą Smiltynės g. 15B, Klaipėda (unikalus Nr. 2194-9001-1012, pažymėjimas plane – 1H1p), valdyti, naudoti ir disponuoti patikėjimo teise biudžetinei įstaigai „Klaipėdos paplūdimiai“.

3. Perduoti Klaipėdos miesto savivaldybei nuosavybės teise priklausančius sporto paskirties statinius, esančius pėsčiųjų take tarp Gedminų g. ir Taikos pr. 99, Jono kalnelyje ir Ąžuolyno giraitėje, Klaipėdoje, valdyti, naudoti ir disponuoti patikėjimo teise biudžetinei įstaigai Klaipėdos miesto sporto bazių valdymo centrui (2 priedas).

4. Perduoti Klaipėdos miesto savivaldybei nuosavybės teise priklausantį pastatą – siuvyklą ir skalbyklą Švyturio g. 6, Klaipėdoje (unik. Nr. 2196-0019-8013, pažymėjimas plane – 1L1p, bendras plotas – 462,38 kv. m), valdyti, naudoti ir disponuoti patikėjimo teise biudžetinei įstaigai Klaipėdos miesto savivaldybės administracijai.

5. Perduoti Klaipėdos miesto savivaldybei nuosavybės teise priklausantį ir šiuo metu biudžetinės įstaigos Klaipėdos Litorinos mokyklos patikėjimo teise valdomą ilgalaikį (ilgalaikio turto įsigijimo vertė – 9 551,67 Eur, likutinė vertė 2021-05-31 – 0,00 Eur) ir trumpalaikį turtą (ilgalaikio turto įsigijimo vertė – 867,80 Eur) valdyti, naudoti ir disponuoti patikėjimo teise biudžetinei įstaigai Klaipėdos „Vyturio“ progimnazijai (3 priedas).

6. Perduoti Klaipėdos miesto savivaldybei nuosavybės teise priklausantį ir Klaipėdos miesto savivaldybės administracijos patikėjimo teise valdomą trumpalaikį turtą (trumpalaikio turto bendra įsigijimo vertė – 806,99 Eur) valdyti, naudoti ir disponuoti patikėjimo teise Klaipėdos miesto savivaldybės biudžetinėms įstaigoms (4 priedas).

7. Skelbti šį sprendimą Klaipėdos miesto savivaldybės interneto svetainėje.

|  |  |
| --- | --- |
| Savivaldybės meras |  |

|  |  |
| --- | --- |
| Teikėjas – Savivaldybės administracijos direktorius | Gintaras Neniškis |

Parengė

Turto skyriaus vyriausioji specialistė

Inga Gabrielaitienė, tel. 39 61 77

2021-05-10